Trwsio torgest arffedol yw un o'r llawdriniaethau mwyaf cyffredin ledled y byd (McCormack et al. 2003). Nod y driniaeth yw cywiro gwendid yn y feinwe lle mae'r dorgest wedi ymddangos, a lleihau'r siawns o weld hynny yn digwydd eto. Y ddau opsiwn sydd ar gael yw trwsio gan ddefnyddio rhwyll, neu ddefnyddio pwythau. Yn ôl adolygiad metaddadansoddi Cochrane o dystiolaeth a oedd ar gael yn 2002, canfuwyd bod defnyddio rhwyll yn llawer gwell na thechnegau eraill gan fod hynny'n golygu bod llai o siawns i'r dorgest ddod yn ôl, a bod llai o boen ar ôl y llawdriniaeth (EU Hernia Trialists, 2002). Yn 2018, cyhoeddwyd adolygiad Cochrane arall o'r dystiolaeth sydd ar gael, yn cymharu triniaethau rhwyll â thriniaethau eraill heb ddefnyddio rhwyll. Canfu'r adolygiad hwn hefyd bod gostyngiad ystadegol arwyddocaol yn nifer yr achosion lle'r oedd torgest yn digwydd eto o gymharu â thriniaethau nad oeddent yn defnyddio rhwyll (Lockhart et al. 2018). Ni ddaethpwyd i gasgliadau clir ynghylch lefelau poen yn yr adolygiad hwn, yn sgil y gwahaniaethau yn y dulliau o fesur poen mewn gwahanol astudiaethau, ond dywedodd yr awdur bod y rhan fwyaf o'r astudiaethau yn adrodd llai o boen ar ôl llawdriniaeth os oedd rhwyll yn cael ei defnyddio na llawdriniaeth heb rwyll. Canfu metaddadansoddiad gwahanol a gyhoeddwyd yn 2018 nad oedd gwahaniaeth o gwbl yng ngraddfeydd poen cronig wrth gymharu triniaethau â rhwyll a heb rwyll yn y pum mlynedd cyntaf ar ôl y driniaeth (Oberg et al, 2018). Cyhoeddwyd canllawiau consensws rhyngwladol yn 2018 gan y Grŵp HerniaSurge, gan argymell y dylid defnyddio techneg yn seiliedig ar rwyll ar gyfer oedolion â thorgest arffedol. Gwnaed yr argymhelliad hwn ar ôl adolygu'r holl dystiolaeth sydd ar gael, gan gynnwys ar yr holl raddfeydd o gymhlethdodau ar ôl llawdriniaeth (HerniaSurge, 2018). Wrth ochr y datganiad hwn rwy'n cyhoeddi cyfeiriad llawn o'r dystiolaeth a ystyriwyd fel rhan o adolygiad y Dirprwy Brif Swyddog Meddygol.
Inguinal hernia repair is one of the most common surgical procedures performed worldwide (McCormack et al. 2003). The aim of surgery is to correct the weakness in the tissue where the hernia has occurred and to reduce the chance of hernia recurrence. The 2 options are repair using a ‘mesh’ or a suture method. A Cochrane review meta-analysis of existing evidence at the time in 2002 found that the use of mesh was superior to other techniques in view of reduced recurrence and reduced post-operative pain (EU Hernia Trialists, 2002). In 2018, a further Cochrane review of the available evidence comparing mesh procedures with non-mesh procedures was published. This review again found a statistically significant reduction in hernia recurrence when compared to non-mesh procedures (Lockhart et al. 2018). No clear conclusion regarding levels of pain was drawn in this review, due to the differences in the method of measurement of pain in different studies, but the author noted that the majority of studies reported less postoperative pain following the use of mesh than following surgery without mesh. A different meta-analysis published in 2018 found no difference in rates of chronic pain comparing mesh to non-mesh procedures in the first five years post-operatively (Oberg et al, 2018). International consensus guidelines were published in 2018 by the HerniaSurge Group and have recommended that a mesh-based technique should be performed for adults with inguinal hernias. This recommendation was made after all the available evidence was reviewed, including that on all rates of post-operative complication (HerniaSurge, 2018). I publish alongside this statement the full reference of the evidence considered as part of the DCMO’s review.